- Mihai Stoica nu ia în calcul "ordinul" dat de Gigi Becali
- Jucătorul pe care îl cere titular la FCSB
Mihai Stoica nu ia în calcul "ordinul" dat de Gigi Becali, după derby-ul pierdut de FCSB cu Rapid. MM îl cere în continuare titular pe Octavian Popescu, deşi patronul roş-albaştrilor a transmis că acesta nu va mai prinde primul 11, şi va fi înlocuit de un puşti de 16 ani din academie.
Gigi Becali a avut o reacţie furibundă, după ce FCSB a pierdut clar derby-ul cu Rapid. Patronul roş-albaştrilor i-a distrus pe Florinel Coman, Darius Olaru, Octavian Popescu şi Ştefan Târnovanu, vedetele echipei sale.
Mihai Stoica nu ia în calcul "ordinul" dat de Gigi Becali
Mihai Stoica nici nu concepe un prim 11 al FCSB-ului, fără Octavian Popescu, dat fiind faptul că acesta este jucătorul, din lotul roş-albaştrilor, care respectă regula U21. MM a subliniat că nu mai există soluţii pentru acest fapt, dată şi accidentarea cu care se confruntă Eduard Radaslavescu.
De asemenea, managerul general al roş-albaştrilor a adus aminte de prestaţia bună a lui Octavian Popescu, din meciul cu Botoşani, fiind de părere că în derby-ul cu Rapid a jucat în nota echipei.
"E exclus ca în play-off să începem cu un puști. Radaslavescu nu va fi apt. Octavian Popescu sau Pandele sunt opțiunile. Eu nu pot să șterg ce s-a întâmplat la meciul cu Botoșani de acum două săptămâni, Tavi a fost unul dintre cei mai buni de pe teren. Impecabil!
La Voluntari și Cluj nu s-a numărat printre remarcați, a adevărat. Nu cred că poate vreun jucător să spună că s-a remarcat la meciul cu Rapid", a declarat Mihai Stoica, conform orangesport.ro.
Gigi Becali a transmis că Octavian Popescu nu va mai fi titular la FCSB, fiind extrem de supărat după înfrângerea suferită de roş-albaştri cu Rapid.
"Au fost o echipă de fotbal, noi nu. Și-au dat viața pe teren. Coman, Olaru, Băluță, Tavi Popescu au fost zero. Și Târnovanu. Pe Tavi îl scot, îl bag pe unu' de 16 ani", a declarat Gigi Becali, la primasport.ro, imediat după meciul cu Rapid.
Mihai Stoica "a luat foc" după ce a auzit declaraţia unui jucător de la Rapid
Mihai Stoica a "luat foc", după ce a auzit declaraţia unui jucător de la Rapid. MM l-a taxat pe Paul Iacob, cel care a marcat un gol în poarta FCSB-ului, declarând că acesta a fost "obraznic", iar toate ironiile se vor întoarce, la un moment dat.
Paul Iacob a declarat că la golul pe care l-a marcat în poarta FCSB-ului, Ovidiu Popescu şi Mihai Lixandru nu au făcut un marcaj corect. După aceste declaraţii, a venit şi replica lui Mihai Stoica. Acesta a transmis că fundaşul a fost obraznic, însă victoria categorică înregistrată de Rapid îi permite acest fapt.
"E puțină obrăznicie. Dar ce să facem? Când câștigă cu 4-0 și el marchează din nou, își permite. Se vor întoarce toate. La lovitură liberă nu poți să faci marcaj. Ar trebui să o știe Iacob, dar probabil o să îl învețe.
Târnovanu vrea să iasă, se răzgândește și este pe retragere. Clar că nu se vede bine pentru el cum interpretează faza. E complicat să iasă, nu cred că mingea ajunge în cadrul porții. Când din partea dreapta se execută cu piciorul drept, mingea fuge de portar", a declarat Mihai Stoica, conform orangesport.ro.